ตลาดหุ้นไทยปิดเย็นบวกเล็กน้อย
ตลาดหุ้นไทยปิดเย็นบวกเล็กน้อย โดยดัชนีปิดตลาดวันนี้ อยู่ที่ระดับ 1,621.30 จุด บวก 0.88 จุด หรือ 0.05% มูลค่าซื้อขาย 4.92 หมื่นลบ. ขณะที่ทิศทางตลาดหุ้นเอเชียส่วนใหญ่ปิดลบ วิตกสถานการณ์ในคาบสมุทรเกาหลี
6 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,621.30 จุด บวก 0.88 จุด หรือ 0.05% มูลค่าซื้อขาย 4.92 หมื่นลบ. ขณะที่ทิศทางตลาดหุ้นเอเชียส่วนใหญ่ปิดลบ เนื่องจากกังวลสถานการณ์ในคาบสมุทรเกาหลี
10 หุ้นดันดัชนีวันนี้

ตลาดหุ้นเอเชีย

ด้าน นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ตลาดหุ้นไทยวันนี้ส่วนใหญ่จะแกว่งตัวในแดนลบเล็กน้อย เป็นไปในทิศทางเดียวกับตลาดหุ้นในภูมิภาคเอเชียที่ติดลบราว 0.6% ซึ่งตลาดบ้านเราถือว่าติดลบน้อยกว่าเพื่อนบ้าน ทั้งนี้เป็นผลจากความกังวลสถานการณ์ในคาบสมุทรเกาหลี ทำให้ชะลอการลงทุนในหุ้นขนาดใหญ่ แต่ตลาดฯก็มีแรงซื้อหุ้นขนาดเล็กเป็นรายตัวทำให้ดัชนีฯไม่ปรับตัวลงมาก
ทั้งนี้ ทิศทาง Fund Flow ยังเป็นบวก โดยในช่วง 6 วันที่ผ่านมาจะเห็นได้ว่า Fund Flow ยังคงไหลเข้ามาในไทย พร้อมให้ติดตามรายงานสรุปภาวะเศรษฐกิจ หรือ Beige Book จากธนาคารกลางสหรัฐ (เฟด) ในคืนนี้ และในวันพรุ่งนี้ (7 ก.ย.) ให้ติดตามการประชุมธนาคารกลางยุโรป (ECB) รวมถึงการประมูลรถไฟทางคู่ 2 เส้นทาง มูลค่ารวม 20,000 ล้านบาท
แนวโน้มในการลงทุนในวันพรุ่งนี้ (7 ก.ย.) นายชัยยศ กล่าวว่า ตลาดหุ้นไทยคงจะแกว่งตัว พร้อมให้กรอบการแกว่งไว้ที่ 1,615-1,625 จุด
 